Υλικό Φυσικής-Χημείας
  Έργο-Ενέργεια

Η  μηχανική ενέργεια και το σύστημα.

Δίνεται το σύστημα του διπλανού σχήματος, όπου το νήμα έχει αμελητέα μάζα και  σταθερό μήκος, το επίπεδο είναι λείο και η τροχαλία αβαρής. Το σώμα Α συγκρατείται στη θέση (1) σε ύψος 2y1 από το έδαφος. Σε μια στιγμή αφήνουμε το σύστημα ελεύθερο και μετά από λίγο το σώμα Α περνά από τη θέση (2), σε ύψος y1.

Α) Να συμπληρωθούν τα κενά στις παρακάτω προτάσεις, χρησιμοποιώντας κάποιες από τις λέξεις:

αύξηση, μείωση, αυξάνεται, μειώνεται, παραμένει σταθερή, μεγαλύτερη, μικρότερη, ίση.

α) Κατά την κίνηση από τις θέση (1) στη θέση (2), η κινητική ενέργεια του σώματος Α ………………., του σώματος Β …………………………. και του συστήματος των σωμάτων Α και Β ……… ……………….

β) Κατά την κίνηση από τις θέση (1) στη θέση (2), η δυναμική ενέργεια του σώματος Α …………………., του σώματος Β …………………………. και του συστήματος των σωμάτων Α και Β ……… ……………….

γ) Κατά την κίνηση από τις θέση (1) στη θέση (2), η μηχανική ενέργεια του σώματος Α …………………., του σώματος Β …………………………. και του συστήματος των σωμάτων Α και Β ……… ……………….

δ) Η  ……………. της κινητικής ενέργειας του Β σώματος είναι ……. από τη ………. της δυναμικής ενέργειας του συστήματος των σωμάτων Α-Β.

Β) να χαρακτηρίστε ως σωστές ή λανθασμένες τις παρακάτω προτάσεις, δικαιολογώντας τις απαντήσεις σας.

i) Το σώμα Α έχει μεγαλύτερη ενέργεια στην θέση (1) παρά στην θέση (2).
ii) Κάθε στιγμή το Β σώμα έχει τριπλάσια κινητική ενέργεια από το σώμα Α.
iii) Η μεταβολή της δυναμικής ενέργειας του Α σώματος είναι ίση με mgy1.

iv) Η μεταβολή της κινητικής ενέργειας του Α σώματος, είναι μικρότερη από mgy1.
v) Η κινητική ενέργεια του Β σώματος στη θέση (4) είναι ίση με ¾ mgy1.
vi) Το έργο της τάσης του νήματος που ασκείται στο Β σώμα από τη θέση (3) μέχρι τη θέση (4) είναι ίσο με ¾ mgy1.
Απάντηση:
Καθώς πέφτει το Α σώμα η δυναμική του ενέργεια μειώνεται. Ένα μέρος της μείωσης αυτής μετατρέπεται σε κινητική ενέργεια του Α σώματος, αλλά ένα άλλο μέρος αφαιρείται από το σώμα Α, μέσω του έργου της τάσης του νήματος και μεταφέρεται στο Β σώμα, εμφανιζόμενη ως κινητική ενέργεια.
Στην διαδικασία αυτή η μηχανική ενέργεια του συστήματος των σωμάτων Α-Β-Γη, παραμένει σταθερή, αφού δεν έχουμε μετατροπή ενέργειας σε άλλη μορφή. 

Α) Με βάση τα παραπάνω έχουμε:

α) Κατά την κίνηση από τις θέση (1) στη θέση (2), η κινητική ενέργεια του σώματος Α αυξάνεται, του σώματος Β  αυξάνεται  και του συστήματος των σωμάτων Α και Β αυξάνεται.

β) Κατά την κίνηση από τις θέση (1) στη θέση (2), η δυναμική ενέργεια του σώματος Α μειώνεται, του σώματος Β παραμένει σταθερή και του συστήματος των σωμάτων Α και Β μειώνεται.

γ) Κατά την κίνηση από τις θέση (1) στη θέση (2), η μηχανική ενέργεια του σώματος Α μειώνεται, του σώματος Β αυξάνεται και του συστήματος των σωμάτων Α και Β παραμένει σταθερή.

δ) Η αύξηση της κινητικής ενέργειας του Β σώματος είναι μικρότερη  από τη μείωση της δυναμικής ενέργειας του συστήματος των σωμάτων Α-Β.

i) Η μηχανική ενέργεια του Α σώματος είναι το άθροισμα Κ+U. Το άθροισμα αυτό δεν παραμένει σταθερό αλλά μειώνεται, αφού στο σώμα ασκείται και η τάση του νήματος, το έργο της οποίας είναι αρνητικό, πράγμα που  σημαίνει ότι το σώμα Α χάνει ενέργεια. Η πρόταση είναι σωστή.
ii) Αφού το νήμα έχει σταθερό μήκος, κάθε στιγμή τα δυο σώματα έχουν ίσες (κατά μέτρο) μετατοπίσεις, οπότε και ίσες (κατά μέτρο) ταχύτητες. Αλλά τότε:

ΚΒ= ½ Μυ2= ½ 3mυ2 = 3∙ ½ mυ2= 3∙ΚΑ.

Η πρόταση είναι σωστή.

iii) Η μεταβολή της δυναμικής ενέργειας του σώματος Α είναι ίση:
ΔUΑ=U2-U1=(Uο+mg∙y1) – (Uο+ mg∙2y1) = -mgy1
Όπου Uο η δυναμική ενέργεια στο έδαφος, την οποία συνήθως θεωρούμε μηδενική. Αλλά ανεξάρτητα της τιμής της η μεταβολή της δυναμικής ενέργειας του Α σώματος είναι ΔUΑ= - mgy1 και η πρόταση είναι λανθασμένη.

iv) Η πρόταση είναι σωστή. Η μείωση της δυναμικής ενέργειας του Α σώματος η οποία είναι mgy1, θα μετατραπεί σε κινητική ενέργεια και των δύο σωμάτων και όχι μόνο του Β!

Ή αν θέλουμε να μιλήσουμε με περισσότερες εξισώσεις, ας  εφαρμόσουμε για το σύστημα των σωμάτων Α-Β-Γη την διατήρηση της μηχανικής ενέργειας, οπότε θα πάρουμε:
ΚΑ/1+ UΑ/1+ ΚΒ/3+UΒ/3= ΚΑ/2+ UΑ/2+ ΚΒ/4+UΒ/4
0+mg∙2y1 + 0+3mg∙Η= ½ mυ2 +mgy1+ ΚΒ/4 +3mg∙h →
ΚΒ/4= mgy1 – ½ mυ2 

v) Στο προηγούμενο ερώτημα καταλήξαμε ότι  ΚΒ/4= mgy1 – ½ mυ2 ενώ στο ii) ερώτημα είχαμε αποδείξει ότι ΚΒ = 3∙ΚΑ.
Αλλά τότε:

ΚΒ/4= mgy1 – ½ mυ2= mgy1- 

Και η πρόταση είναι σωστή.

vi) Εφαρμόζοντας το θεώρημα μεταβολής της κινητικής ενέργειας για την κίνηση του Β σώματος από τη θέση (3) στην (4) παίρνουμε:
Κ4-Κ3=Ww+WΝ+WΤ →

WΤ=Κ4= 

Επίσης και αυτή η πρόταση είναι σωστή.

